Mapinduzi ya nchi za Kiarabu 2011
Wimbi la upinzani wa wananchi lililovuma katika nchi za Kiarabu mapema mwaka 2011 limebadilisha kabisa sera na siasa za dunia
Mwaka 2011 utakumbukwa kuwa mwaka wa mapinduzi makubwa duniani yaliyoanza Afrika ya Kaskazini. Nani aliyetarajia kujitia moto kijana wa ki-Tunisa Mohamed Bouazizi hapo Disemba 17 2010 na kufariki Januari 7, kungezindua upinzani wa wananchi hadi mapinduzi katika baadhi ya nchi za kiarabu. Mapinduzi yalishuhudia kuondolewa kwa viongozi watatu wa muda mrefu wa Afrika Kaskazini, rais Zein Al Abidine Ben Ali wa Tunisia aliyetoroka Januari 14, akifuiatiwa na kujiuzulu kwa rais Hosni Mubarak Februari 11 na kuondolewa na kuuliwa kwa Moammar Gadhafi Oktoba 20. Dr Bashiru Ally mhadhir wa chuo kikuu cha Dar es Saalam, anasema inategemea jinsi unavyo tizama mapinduzi hayo. “ Kwa miongo kadhaa maisha ya watu walio wengi katika kanda hiyo yalikuwa yamebaki pale pale. Watu wachache wakisaidiwa na tawala za kimabavu waliweza kutajirika na familia zao kuendesha biashara za mataifa hayo. Ile hali ambayo hakuna aliyedhani itabadilika basi ilibadilika pale vijana waliamua hawarudi tena nyuma dhidi ya watawala wakimabavu, anasema Heba Morayef wa kundi la Human Rights Watch. Mhadhir wa chuo kikuu cha Al Azhar Ismael Mfaoume anasema ni mwaka wa kukumbukwa na mwaka wa mageuzi makubwa na yeye anataja pia matukio ya huko Sudan Nae Heba wa Human Rights Watch anasema upinzani huu wa wananchi haujabadilisha tu watawala wa mataifa haya bali pia kuvuruga ushirika wa muda mrefu. Huko Saudi Arabia taifa kuu la kifalme wananchi walijaribu kujitokeza lakini juhudi kuzimwa haraka ingawa kumetokea mabadiliko kama vile mwandishi habari Abdallah Wachu akiwa Riadha anavyoeleza. Mara baada ya upinzani wa Misri wakazi walowengi wa Bahrani wa dhehebu la Shia waliandamana kutaka mageuzi na mapinduzi yao kujulikana kama mapinduzi ya “Februari 14”. Bw Wachu anasema, Upinzani wa wananchi wa Bahrain ulizimwa kutokana na msaada wa nchi jirani wa Baraza la Ushirikiano wa Ghuba ambapo majeshi ya Saudia yalipelekwa March 14 na siku ya pili mfalme Hamad bin Issa bin Khalifa, alitangaza utawala wa kijeshi na hali ya utawala wa dharura kwa miezi mitatu. Hapo tena pakazuka upinzani mkubwa Yemen na Syria ambao umendelea hadi mwisho wa mwaka. Nchini Yemen Ali Saleh alikubali hatimae kuacha madaraka mwezi Disemba na kuruhusiwa kusafiri hadi Marekani kwa ajili ya matibabu. Lakini jambo kuu katika mapinduzi hayo yote ni vijana wa nchi hizo, anasema Mfaoume. Wanawake pia walikua na jukumu kubwa katika mapinduzi hayo ya nchi za kiarabu ambapo Tawwakul Karaman mwanamke mwenye umri wa miaka 32 wa Yemen alipokea tunzo ya Amani ya Nobel pamoja na rais wa Liberia Bi Ellen Johnson Sirleaf na Leyhman Gbowe, kutokana na kampeni zake za kupigania haki za binadam na kusimama kwenyue uwanja mkuu wa Sanaa tangu upinzani kuanza sawa na yale ya misri. Mmoja kati ya sababu kuu ya kuzuka upinzani huo katika nchi za kiarabu unaotokana na uwongozi na Dr Bashiru Ally anasema. Na somo kubwa linalotokana na Arab Spring au mapinduzi ya nchi za kiarabu ni kwamba chechote kinaweza kutendeka na hata wananchi wa kawaida wanauwezo wa kuleta mabadiliko Nae Dk. Bashiru Ally, wa chuo kikuu cha Dar es Salaam anasema licha ya matokeo hayo haijulikani wazi muelekeo utakua upi huko Mashariki ya Kati. Upinzani huo wote wa wananchi wa 2011 ulitokea katika takriban katika kila nchi ya kiarabu lakini kuna baadhi ya viongozi walotumia busara kubwa na kukubali kufanya mageuzi ya haraka ya katiba au utawala kamaalivyo fanya mfalme Mohamed wa Moroco na Abdullah wa Jordan. Na tukio moja muhimu ambalo halikudumu sana kwenye vichwa vya habari ni kuuliwa kwa Osama bin Laden na Anwar al-Awlaki huko Yemen na hivyo kuvunja nguvu sana makundi yenye siasa kali ya kislamu hasa Al Qaida. Na mapinduzi ya muamko wa nchi za kiarabu yalipelekea mageuzi makubwa Misri, Tunisia na Libya ambako uchaguzi uliweza kufanyika kwa amani huko Tunisia na wanaandika katiba mpya, Misri uchaguzi unamalizika kuchagua bunge na Libya serikali ya mpito inajitayarisha kuitisha uchaguzi wake. Na mapinduzi haya ya vijana yameleta matumaini na kufungua ukurasa mpya wa nyimbo za mapinduzi.